L 45/1432
Επίσημη Εφημερίδα της Ευρωπαϊκής Ένωσης
EL
24.2.2022
ΕΠΙΤΡΟΠΗ ΔΟΚΙΜΑΣΤΙΚΆ ΣΧΈΔΙΑ
ΚΕΦΑΛΑΙΟ PP 03 — ΕΝΙΑΙΑ ΑΓΟΡΑ (συνέχεια) PP 03 22
2022
PP 03 22 01
Δοκιμαστικό σχέδιο — Ενσωματωμένη εποπτεία αποκεντρωμένων χρηματοπιστωτικών ιδρυμάτων και δραστηριοτήτων Αριθμητικά δεδομένα (Διαχωριζόμενες πιστώσεις) Πιστώσεις 2022 Αναλήψεις υποχρεώσεων
Πιστώσεις 2021
Πληρωμές
250 000
Αναλήψεις υποχρεώσεων
Εκτέλεση 2020 Πληρωμές
Αναλήψεις υποχρεώσεων
Πληρωμές
62 500
Παρατηρήσεις Το Κοινοβούλιο επεξεργάζεται επί του παρόντος τις νομοθετικές προτάσεις της Επιτροπής σχετικά με τα κρυπτοστοιχεία και το πιλοτικό καθεστώς για την τεχνολογία κατανεμημένου καθολικού (DLT) με στόχο τη δημιουργία ενός νέου κανονιστικού πλαισίου για αυτούς τους νέους τύπους περιουσιακών στοιχείων που προσφέρουν πολλές δυνατότητες ως προς την αξιοποίηση νέων πηγών χρηματοδότησης για τις ΜΜΕ και την παροχή πρόσθετων επιλογών και ευκαιριών στους καταναλωτές.
Στο πλαίσιο αυτό, τίθενται οι προκλήσεις της ρύθμισης και της εποπτείας του επόμενου κύματος τεχνολογιών DLT και των αποκεντρωμένων χρηματοοικονομικών (Defi) εφαρμογών, καθώς οι εφαρμογές αυτές συχνά δεν έχουν αναγνωρίσιμο εκδότη.
Ωστόσο, αυτό θα μπορούσε δυνητικά να αντιμετωπιστεί με την αποκαλούμενη ενσωματωμένη εποπτεία (βλ.
Raphael Auer, «Embedded supervision: how to build regulation into blockchain finance» (Ενσωματωμένη εποπτεία: τρόποι ενσωμάτωσης ενός κανονιστικού πλαισίου στη χρηματοοικονομική τεχνολογία αλυσίδας συστοιχιών), έγγραφα εργασίας Τράπεζας Διεθνών Διακανονισμών (BIS) | Αριθ.
811 | 16 Σεπτεμβρίου 2019).
Προκειμένου να παρασχεθεί ενημέρωση και να προετοιμαστεί η εφαρμογή των νέων νομοθετικών μέσων στα αποκεντρωμένα χρηματοοικονομικά, σκοπός του παρόντος δοκιμαστικού σχεδίου είναι να αναπτυχθεί ένα πειραματικό πιλοτικό σχέδιο τεχνικών λύσεων που θα επιτρέπει στους επόπτες να αναλαμβάνουν την ενσωματωμένη εποπτεία των εφαρμογών Defi μέσω της άμεσης σύνδεσης των εφαρμογών εποπτικών δεδομένων με τις εφαρμογές Defi.
Το δοκιμαστικό σχέδιο θα υλοποιηθεί από την Επιτροπή σε στενή συνεργασία με το Ευρωπαϊκό Φόρουμ Φορέων Διευκόλυνσης Καινοτομίας, το οποίο συγκεντρώνει εποπτικά δοκιμαστήρια και κόμβους καινοτομίας από όλα τα κράτη μέλη.
PP 03 22 02
Δοκιμαστικό σχέδιο — Στήριξη του ευρωπαϊκού οικοτουρισμού στο πλαίσιο της κρίσης που προκλήθηκε από τη νόσο COVID-19 Αριθμητικά δεδομένα (Διαχωριζόμενες πιστώσεις) Πιστώσεις 2022 Αναλήψεις υποχρεώσεων
975 500
Πιστώσεις 2021
Πληρωμές
Αναλήψεις υποχρεώσεων
Εκτέλεση 2020 Πληρωμές
Αναλήψεις υποχρεώσεων
Πληρωμές
243 875
Παρατηρήσεις Ο οικοτουρισμός περιλαμβάνει τη συμμετοχή στη διατήρηση των φυσικών περιοχών τις οποίες επισκέπτονται οι τουρίστες, με την εξεύρεση εποικοδομητικών τρόπων για την καλή διαχείριση και τη διατήρηση αυτών των φυσικών περιοχών.
Προσφέρει ευκαιρίες για φυσικές εμπειρίες που επιτρέπουν στους τουρίστες να κατανοήσουν καλύτερα το φυσικό περιβάλλον και τους παρέχουν τη δυνατότητα να ανακαλύψουν και να προστατεύσουν τη φύση, τον πολιτισμό και τις τοπικές παραδόσεις.
Ο οικοτουρισμός και τα παραδοσιακά χειροτεχνήματα προσελκύουν τους τουρίστες που επιθυμούν να αλληλεπιδράσουν με το φυσικό περιβάλλον και να διευρύνουν το επίπεδο γνώσης τους και την κατανόηση των τοπικών αξιών.
Οι ενημερωτικές εκστρατείες πρέπει να ενθαρρύνουν τους τουρίστες να λαμβάνουν υπόψη τη σημασία του οικοτουρισμού, του περιβάλλοντος, των υδάτων και των δασών και πρέπει να προβάλλουν τους φορείς εκμετάλλευσης που χρησιμοποιούν τις καλύτερες μεθόδους σχεδιασμού όσον αφορά τη διατήρηση και την προστασία της φύσης, καθώς και τη βιώσιμη ανάπτυξη.
Για να στηριχθεί η περαιτέρω ανάπτυξη του ευρωπαϊκού οικοτουρισμού και να καταστούν οι ευρωπαϊκές αγροτικές περιοχές πιο ελκυστικές για τους τουρίστες, οι εν λόγω εκστρατείες πρέπει να λάβουν οικονομική στήριξη.